open-index/open-wikipedia-markdown huggingface dataset:
வரிச்சூரை

**வரிச்சூரை** (*Skipjack tuna*) என்பது ஸ்கோம்பிரிடே வகுப்பைச் சேர்ந்த, சூரை குடும்பத்தில் உள்ள ஒரு நடுத்தர அளவிலான பேர்சிஃபார்மீசு  மீன் ஆகும். இது ஒரு மீட்டர்  (3&nbsp;அடி) நீளம் வரை வளரும். இது வெப்பமண்டல மற்றும் வெதுவெதுப்பான நீரில் உலகம் முழுவதும் காணப்படும்  மீன் ஆகும். மீன்வளத்தில் இது மிகவும் முக்கியமான மீன் இனமாகும். 

## விளக்கம்
[இடது|thumb| [மாப்பு மீன்கள் மற்றும் கூட்ட மீன்கள்|கூட்ட மீன்களில் வரிச்சூரை மீன்கள்]]
இது தடையில்லாமல், வேகமாக நீந்தும் கடற்பரப்பு மீன் ஆகும்.  இது உலகம் முழுவதும்  வெப்பமண்டல கடல் நீரில் பொதுவாக காணப்படுகிறது. இது இரவில் கடல் மேற்பரப்பில் திரியும், பகலில் 850 அடி ஆழம்வரை செல்லும். கரையோரமாகவும் இது வந்து செல்லும்.  இது கடலின் மேற்பரப்பு நீரில் பெரிய கூட்ட மீன்களாக (50,000 மீன்கள் வரை) வாழ்கிறது. இது மீன்கள், ஓடுடைய கணுக்காலிகள், தலைக்காலிகள்,  மெல்லுடலிகள் போன்றவற்றை உணவாக கொள்கிறது. இது சுறாக்கள் மற்றும் பெரிய கடற்பரப்பு மீன்களுக்கு ஒரு முக்கிய இரை மீன் இனமாகும். மேலும் இது கொப்பக்குல்லாக்களை மீன்பிடிக்க தூண்டில் மீனாக பயன்படுத்தப்படுகிறது. இதன் உடலின் பக்கவாட்டில் கீழ்புரத்தில் நீன்கு முதல் ஏழு வரிகள் இருக்கும். இதன் உடலில் செதில்கள் இல்லை. கருநீல முதுகும், வெள்ளி நிற பக்கங்களும் கொண்டது. இது பொதுவாக   நீளம் வரையும்,    எடை வரை அடையும்.  அதிகபட்சமாக   நீளம் வரையும்,  எடை வரை எட்டும். இதன் ஆயுட்காலம் 8 முதல் 12 ஆண்டுகள் வரை ஆகும்.  

வரிச்சூரை மீன்கள் ஒரு சினை மீன் தொகுதி ஆகும். இவை பூமத்திய ரேகை நீரில் ஆண்டு முழுவதும் முட்டியிடுகின்றன. ஆனால் அது பூமத்திய ரேகைக்கு அப்பால் பருவகாலங்கலில் மட்டும முட்டையிடுகிறது. இவை  அடையும்போது முதலில் முட்டையிடத் துவங்குகிறது. இவை அதன் வலுவான வாசனைக்காகவும் அறியப்படுகிறது. 

வரிச்சைரைகள் அனைத்து விலங்குகளைவிட மிகுதியான எலும்பு தசையைக் கொண்டுள்ளது. அது மீனின் மொத்த உடல் நிறையில் 68 % உள்ளது.  

### குறிப்புகள்

## வெளி இணைப்புகள்
* 
* 

பகுப்பு:மீன்கள்
நீலத்தூவி சூரை

**நீலச்சூரை** (*Bluefin tuna*) அல்லது **நீலத்தூவிச் சூரை** என்பது *துன்னசு* பேரினத்தினைச் சேர்ந்த பல வகையான சூரை மீன்களைக் குறிக்கப் பயன்படுத்தப்படும் பொதுவான பெயராகும். 

பகுப்பு:பொதுவான மீன் பெயர்கள்
அறுகோணப் பட்டைக்கூம்பு

வடிவவியலில் **அறுகோணப் பட்டைக்கூம்பு**  (*hexagonal pyramid*) என்பது அறுகோண வடிவ அடிப்பக்க முகங்கொண்ட பட்டைக்கூம்பு. அதன் அறுகோணவடிவ அடிமுகத்தின்மீது இருசமபக்க முக்கோண வடிவத்தில் ஆறு பக்கவாட்டு முகங்கள் அமைந்திருக்கும். இந்த ஆறு முகங்களும் மேல் உச்சிப்புள்ளியில் ஒன்றையொன்று சந்திக்கும். எல்லாப் பட்டைக்கூம்புகளையும் போல இதுவும் தன் இருமம் உடையது.

ஒழுங்கு நேர்பட்டைக்கூம்பானது ஒழுங்குப் பல்கோணிவடிவ அடிப்பக்கமுடையதாகவும், அடிப்பக்கத்தின் மையப்புள்ளிக்கு நேர் மேலாக மேலுச்சியுடனும் இருக்கும். இதனால் அதன் மேலுச்சி, அடிப்பக்க மையம், ஒரு முனை ஆகிய மூன்று புள்ளிகளும் ஒரு செங்கோண முக்கோணத்தை அமைக்கும்.

## தொடர்புள்ள பன்முகிகள்

## வெளியிணைப்புகள்
*
*Virtual Reality Polyhedra www.georgehart.com: The Encyclopedia of Polyhedra
** Conway Notation for Polyhedra Try: "Y6"

பகுப்பு:பன்முகத்திண்மங்கள்
பகுப்பு:பிரமிடுகள்
மதராசு சமசுகிருதக் கல்லூரி

**மதராசு சமசுகிருதக் கல்லூரி** (*Madras Sanskrit College*), சென்னை மயிலாப்பூரில் அமைந்துள்ள அரசு உதவி பெறும் சமசுகிருதக் கல்லூரி ஆகும். இந்த கல்லூரி 1906ஆம் ஆண்டில் சிறந்த சட்ட நிபுணரும் பரோபகாரருமான வி. கிருஷ்ணசுவாமி ஐயரால் நிறுவப்பட்டது. 2017ஆம் ஆண்டில், இணையவழி சமசுகிருதத்தைப் பரப்புவதற்கும் கற்பிப்பதற்கும் கல்லூரி தனது எண்ணிம வளாகத்தைத் தொடங்கியுள்ளது.

## கல்வித் திட்டங்கள்
கல்லூரியின் முதன்மைத் திட்டங்கள் சமசுகிருத பிராக்-சிரோமணி (அடிப்படை படிப்பு), சமசுகிருத சிரோமணி மத்யமா (இளங்கலை) மற்றும் சென்னைப் பல்கலைக்கழகத்துடன் இணைந்த சமசுகிருத சிரோமணி (முதுகலை) ஆகியவை தேர்வு அடிப்படையிலான பாட முறையின் நடைமுறை படுத்தப்படிப்பு வழங்கப்படுகிறது. இந்த திட்டங்களுக்குக் கல்லூரி விதிப்படி கல்விக் கட்டணம் வசூலிப்பதில்லை. சமசுகிருதத்தில் பட்டயப்படுப்பு மற்றும் பகுதி நேரச் சான்றிதழ் படிப்புகளையும் வழங்குகிறது.

## ஆராய்ச்சி
மதராசு சமசுகிருதக் கல்லூரி பல்வேறு இந்து நூல்கள், இந்தியவியல், சமசுகிருத இலக்கணம் மற்றும் வேதங்களை ஆய்வு செய்து வருகிறது. இப்பல்கலைக்கழகத்தில் ஆய்வியல் நிறைஞர் மற்றும் முனைவர் திட்டங்களை வழங்குகிறது. ஆய்வு மாணவர்களின் தேர்வு சென்னைப் பல்கலைக்கழக விதிமுறைகளின்படி நடைபெறுகிறது. 1944-ல் நிறுவப்பட்ட குப்புசுவாமி சாசுதிரி ஆராய்ச்சி நிறுவனமும் இதே வளாகத்தில் அமைந்துள்ளது.

## மேலும் பார்க்கவும்
* சமசுகிருதப் புத்துயிர்ப்பு

## வெளி இணைப்புகள்
அதிகாரப்பூர்வ இணையதளம்

## மேற்கோள்கள்

பகுப்பு:சென்னைப் பல்கலைக்கழக இணைவுக்கல்லூரிகள்
பகுப்பு:சென்னையில் உள்ள பல்கலைக்கழகங்களும் கல்லூரிகளும்
தேசிய சமசுகிருதப் பல்கலைக்கழகம்

**தேசிய சமசுகிருதப் பல்கலைக்கழகம்** (*National Sanskrit University*) என்பது முன்பு இராஷ்ட்ரிய சமசுகிருத வித்யாபீடம் என்று அழைக்கப்பட்டது. இது இந்தியாவின் ஆந்திரப் பிரதேசத்தின் திருப்பதியில் உள்ள மத்திய பல்கலைக்கழகமாகும்.

## வரலாறு
சமசுகிருத ஆய்வுகள், பாரம்பரிய சாத்திரங்கள் மற்றும் கல்வியியல் ஆகியவற்றைப் பரப்புவதற்காக இந்திய அரசின் கல்வி அமைச்சகத்தின் கீழ் 1956-ல் பள்ளியாக நிறுவப்பட்டது. தற்பொழுது இப்பல்கலைக்கழகம் தேசிய மதிப்பீடு மற்றும் தரச்சான்று அவையினால் முதல் தரச் சான்று பெற்றுள்ளது.

பாரம்பரிய சாஸ்திரங்களில் அதன் சாதனைகள் மற்றும் ஆராய்ச்சிக்கான திறனைக் கருத்தில் கொண்டு, 1989ஆம் ஆண்டு பத்தாண்டு திட்டக் காலத்தில், பாரம்பரிய சாத்திரங்களில் சிறந்து விளங்கும் மையம் என்ற தகுதி இப்பல்கலைக்கழகத்திற்கு வழங்கப்பட்டது.

மார்ச் 2020-ல், மத்திய சமசுகிருதப் பல்கலைக்கழகம் மற்றும் ஸ்ரீலால் பகதூர் சாசுதிரி தேசிய சமசுகிருதம் ஆகிய இரண்டு பல்கலைக்கழகங்களுடன், மத்தியப் பல்கலைக்கழகமாக ராசுட்ரிய சம்சுகிருத வித்யாபீடத்தை தேசிய சமசுகிருத பல்கலைக்கழகமாக மேம்படுத்துவதற்கான மத்திய சமசுகிருத பல்கலைக்கழக சட்டம், 2020 இந்திய நாடாளுமன்றத்தினால் நிறைவேற்றப்பட்டது.

## பொதுப் படிப்பு
### 1. பட்டப் படிப்பு
* ப்ராக்-சாஸ்திரி (சம. முதல் +2/இடைநிலை)
* சாஸ்திரி ஆனர்ஸ் (சம. முதல் பி.ஏ )
* சாஸ்திரி வேதபாஷ்ய (சம. முதல் பி.ஏ )
* பி. ஏ. ஹான்ர்சு
* பி. எஸ்சி. (கணினி அறிவியல்)

### 2. முதுகலை படிப்புகள்
* 14 சாத்திரங்களில் ஆச்சார்யா (எம். ஏ. முதல்).
* சமசுகிருதத்தில் எம்.ஏ (சப்தபோதா அமைப்புகள் மற்றும் மொழி தொழில்நுட்பம்)
* எம். எஸ்சி. கணினி அறிவியல் & மொழி தொழில்நுட்பத்தில்
* இந்தியில் எம். ஏ

பல்கலைக்கழக மானியக் குழுவின் புதுமையான திட்டங்களின் கீழ்
* உலகளாவிய பார்வையில் ஒப்பீட்டு அழகியலில் பட்டப்படிப்பிற்கு பிந்திய பட்டயப்படிப்பு (சாஹித்யா)
* பண்டைய இந்திய மேலாண்மை நுட்பங்களில் முதுநிலைப் படிப்பு

### 3. ஆராய்ச்சி திட்டங்கள்
* ஆய்வியல் நிறைஞர் கையெழுத்து இயல் மற்றும் பேலியோகிராபி உட்பட 11 பாடங்களில்
* ஆய்வியல் நிறைஞர் (கல்வி)
* அனைத்து சாத்திரங்கள்/சாகித்தியம்/கல்வி ஆகியவற்றில் வித்யாவாரிதி (=முனைவர் பட்டம்).
* அனைத்து சாத்திரங்களிலும் கல்வியிலும் வித்யாவசஸ்பதி (=டி. லிட்.).

### 4. தொழில்முறை படிப்புகள்
* சிக்ஷா சாஸ்திரி (=பி. எட்.)
* சிக்ஷா ஆச்சார்யா (=எம். எட்.)

## மாலை மற்றும் பகுதி நேர படிப்பு
### 1. பட்டப் படிப்பிற்கு பிந்தைய படிப்புகள்
* யோகவிஜ்ஞன்
* இயற்கை மொழி செயலாக்கம்
* இணைய தொழில்நுட்பம்

### 2. பட்டயப் படிப்புகள்
* கோவில் கலாச்சாரம்
* பௌரோஹித்யா
* சமசுகிருதம் & சட்டம்
* கிழக்கத்திய நோக்குநிலை மேலாண்மை

### 3. சான்றிதழ் படிப்புகள்
* கோவில் கலாச்சாரம்
* பௌரோஹித்யா
* செயல்பாட்டு ஆங்கிலம்
* ஜோதிஷா
* மின் கற்றல்

### 4. கூடுதல் படிப்புகள்
பல்கலைக்கழக மானியக் குழு நிதியுதவியுடன் வித்யாபீடம் பின்வரும் தொழில் சார்ந்த படிப்புகளைக் கூடுதல் படிப்புகளாக வழங்குகிறது.
* புராணேதியாசா
* வாஸ்து சாஸ்திரம்

## மேலும் பார்க்கவும்
* இந்திய மத்தியப் பல்கலைக்கழகங்கள்
*மத்தியப் பல்கலைக்கழக பொது நுழைவுத் தேர்வு
* தேசியத் தேர்வு முகமை
* என். எஸ் ராமானுஜ டட்டச்சார்யா

## மேற்கோள்கள்

பகுப்பு:ஆந்திரப் பிரதேசத்தில் கல்வி
பகுப்பு:இந்திய நடுவண் பல்கலைக்கழகங்கள்
பகுப்பு:சித்தூர் மாவட்டம்
பகுப்பு:இந்தியாவிலுள்ள சமசுகிருதப் பல்கலைக்கழகங்கள்
சிறீ இலால் பகதூர் சாசுதிரி தேசிய சமசுகிருத பல்கலைக்கழகம்

**சிறீ இலால் பகதூர் சாசுதிரி தேசிய சமசுகிருத பல்கலைக்கழகம்** (*Shri Lal Bahadur Shastri National Sanskrit University*) என்பது முன்பு சிறீ இலால் பகதூர் சாசுதிரி ராஷ்ட்ரிய சமசுகிருத வித்யாபீடம் என அழைக்கப்பட்டது. இது இந்தியாவின் தலைநகரான புது டெல்லியில் அமைந்துள்ளது. இது ஓர் மத்திய பல்கலைக்கழகம் ஆகும். அது 1962ஆம் ஆண்டு அக்டோபர் 8ஆம் நாளன்று நிறுவப்பட்டது. பல்கலைக்கழக மானியக் குழு இப்பல்கலைக்கழகத்திற்கு நிகர்நிலைப் பல்கலைக்கழக தகுதியினை 1987ஆம் ஆண்டு நவம்பர் மாதம் வழங்கியது. பின்னர் மார்ச் 2020-ல், இந்திய நாடாளுமன்றம் *மத்திய சமசுகிருத பல்கலைக்கழகங்கள் சட்டம், 2020*ஐ நிறைவேற்றியது. இதனுடன் மேலும் இரண்டு பல்கலைக்கழகங்கள் மத்திய சமசுகிருத பல்கலைக்கழகம் மற்றும் தேசிய சமசுகிருத பல்கலைக்கழகத்துடன் மத்திய பல்கலைக்கழக தகுதிக்கு மேம்படுத்தப்பட்டது.

## கல்வித் திட்டங்கள்
இப்பல்கலைக்கழகம் சமசுகிருதம் மற்றும் தொடர்புடைய பாடங்களில் இளங்கலை (பி. ஏ.), முதுகலை (எம். ஏ.), கல்வியியல் இளநிலை (பி. எட்.), கல்வியியல் முதுநிலை (எம். எட்.), ஆய்வியல் நிறைஞர் மற்றும் முனைவர் படிப்புகளை வழங்குகிறது.

## மேற்கோள்கள்
 

## வெளி இணைப்புகள்
* அதிகாரப்பூர்வ இணையதளம்
பகுப்பு:தில்லியில் கல்வி
பகுப்பு:இந்திய நடுவண் பல்கலைக்கழகங்கள்
பகுப்பு:Coordinates on Wikidata
பகுப்பு:இந்தியாவிலுள்ள சமசுகிருதப் பல்கலைக்கழகங்கள்
காமேசுவர் சிங் தர்பங்கா சமசுகிருத பல்கலைக்கழகம்

**காமேசுவர் சிங் தர்பங்கா சமசுகிருத பல்கலைக்கழகம்** (*Kameshwar Singh Darbhanga Sanskrit University*) என்பது இந்தியாவின் பீகார் மாநிலத்தில் உள்ள தர்பங்காவில் அமைந்துள்ள ஓர் மாநிலப் பல்கலைக்கழகம் ஆகும். இது சமசுகிருதம் கற்பித்தல் மற்றும் மேம்படுத்துவதற்காக அர்ப்பணிக்கப்பட்டுள்ளது.

## வரலாறு
thumb|தர்பங்காவில் உள்ள சமசுகிருத பல்கலைக்கழக கட்டிடம் மகாராஜாதிராஜால் நன்கொடையாக வழங்கப்பட்டது.
காமேசுவர் சிங் தர்பங்கா சமசுகிருத பல்கலைக்கழகம்1961-ல் நிறுவப்பட்டது. அறிஞர் உமேஷ் மிசுரா இதன் முதல் துணைவேந்தராக இருந்தார். ஒருங்கிணைந்த பீகாரின் அப்போதைய கல்வி அமைச்சர் சத்யேந்திர நாராயண் சின்கா பல்கலைக்கழகத்தின் துவக்கத்தினை அறிவித்தார். காமேசுவர் சிங் தனது மூதாதையர் ஆனந்த் பாக் அரண்மனையை சமசுகிருதத்தை மேம்படுத்துவதற்காகப் பல்கலைக்கழகமாகத்  துவக்கப் பீகார் அரசுக்குத் தானமாக வழங்கினார். தற்போது, இந்த அரண்மனை பல்கலைக்கழகத்தின் தலைமை அலுவலகமாக உள்ளது.

சமசுகிருத அறிஞரும் கவிஞருமான ராம் கரண் சர்மா 1974 முதல் 1980 வரை துணைவேந்தராக இருந்தார். இக்காலத்தில் விழிப்புணர்வு இயக்கம் தொடங்கப்பட்டது.

## வளாகம்
காமேசுவர் சிங் தர்பங்கா சமசுகிருத பல்கலைக்கழகம் லட்சுமீசுவர் விலாசு அரண்மனையில் அமைந்துள்ளது. இது தர்பங்காவில் உள்ள ஆனந்த் பாக் என்றும் அழைக்கப்படுகிறது.

## மேற்கோள்கள்

 

## வெளி இணைப்புகள்

* காமேசுவர் சிங் தர்பங்கா சமசுகிருத பல்கலைக்கழகத்தின் இணையதளம் 

பகுப்பு:இந்தியாவிலுள்ள சமசுகிருதப் பல்கலைக்கழகங்கள்
இசுடார் இஸ்போர்ட்சு இந்தியா

**இசுடார் இஸ்போர்ட்சு இந்தியா** அல்லது **ஸ்டார் ஸ்போர்ட்ஸ் இந்தியா** என்பது 'வால்ட் டிஸ்னி இந்திய' நிறுவனத்தின் துணை நிறுவனமான ஸ்டார் இந்தியாவுக்கு சொந்தமான உடல் திறன் விளையாட்டு பொழுதுபோக்கு கட்டணத் தொலைக்காட்சி சேவை ஆகும். இந்த அலைவரிசை ஆகஸ்ட் 21, 1991 ஆம் ஆண்டு முதல் மகாராட்டிரம் மாநிலத்தில் மும்பை நகரை தலைமையிடமாக கொண்டு தமிழ், தெலுங்கு, ஆங்கிலம், இந்தி, கன்னடம், மலையாளம், வங்காளம் மற்றும் மராத்தி போன்ற மொழிகளில் இயங்கி வருகின்றது. இந்த அலைவரிசையில் துடுப்பாட்டத்தில் மட்டுமே கவனம் செலுத்துகிறது, அத்துடன் துடுப்பாட்டம் தொடர்பான சிறப்பம்சங்களைக் ஒளிபரப்பு செய்கிறது.

ஆரம்பிப்பத்தில் 'ஈஎஸ்பிஎன் ஸ்டார் ஸ்போர்ட்'
 என்ற பெயரில் சிங்கப்பூரை தலைமையிடமாக கொண்டு செயல்பட்டது. பின்னர் 2013 ஆம் ஆண்டில் ஸ்டார் இந்தியா நிறுவனத்தின் கீழ் 'ஸ்டார் ஸ்போர்ட்ஸ் இந்தியா' என்ற பெயரில் மறுதொடக்கம் செய்து தனது சேவையை தொடர்கிறது.
 
## மேற்கோள்கள்

பகுப்பு:1991 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
பகுப்பு:உடல் திறன் விளையாட்டு தொலைக்காட்சி வலைப்பின்னல்கள்
பகுப்பு:மும்பையில் உள்ள தொலைக்காட்சி நிலையங்கள்
பகுப்பு:தமிழ்த் தொலைக்காட்சிச் சேவைகள்
பகுப்பு:இந்தியத் தொலைக்காட்சி நிறுவனங்கள்
பகுப்பு:இலங்கைத் தொலைக்காட்சி நிறுவனங்கள்
பகுப்பு:ஸ்டார் இந்தியா
பகுப்பு:வங்காளதேசத்தில் தொலைக்காட்சி அலைவரிசைகள்
பகுப்பு:நேபாளத்தில் தொலைக்காட்சி அலைவரிசைகள்
பகுப்பு:கன்னடத் தொலைக்காட்சி அலைவரிசைகள் 
பகுப்பு:வங்காள மொழி தொலைக்காட்சி அலைவரிசைகள்
பகுப்பு:மலையாள மொழி தொலைக்காட்சி அலைவரிசைகள்
பகுப்பு:மராத்திய மொழி தொலைக்காட்சி அலைவரிசைகள்
பகுப்பு:தெலுங்கு மொழி தொலைக்காட்சி அலைவரிசைகள்
பகுப்பு:இந்தி மொழி தொலைக்காட்சி அலைவரிசைகள்
பகுப்பு:இந்தியாவில் ஆங்கில மொழி தொலைக்காட்சி அலைவரிசைகள்
சமசுகிருத உயர்கல்வி நிறுவனங்களின் பட்டியல்

பின்வரும் பட்டியல் சமசுகிருதம் முதன்மைப் பாடமாக போதிக்கப்படும் இந்தியப்  பல்கலைக்கழகங்கள் மற்றும் உயர்கல்வி நிறுவனங்களாகும் (*List of Sanskrit universities in India*). இந்தியாவில் 3 மத்திய, 1 நிகர்நிலைப் பல்கலைக்கழகம் மற்றும் 14 மாநில பல்கலைக்கழகங்கள் சமசுகிருத வளர்ச்சியில் கவனம் செலுத்துகின்றன. இது சமசுகிருதப் புத்துயிர்ப்பு மற்றும் சமசுகிருதம் ஆய்வுகள் போன்ற அதனுடன் தொடர்புடைய துறைகளில் இணைந்து ஆயுர்வேதம் போன்ற துறைகளில் ஆய்வினை மேற்கொள்கின்றன.

## மேற்கோள்கள்

பகுப்பு:பல்கலைக்கழகங்களும் கல்லூரிகளும்
பகுப்பு:சமசுகிருதம்
பகுப்பு:செம்மொழிகள்
பகுப்பு:இந்தியாவிலுள்ள சமசுகிருதப் பல்கலைக்கழகங்கள்
எம். என். தேஷ் பாண்டே

**மதுசூதன் நர்கர் தேஷ்பாண்டே** (**Madhusudan Narhar Deshpande**) (11 நவம்பர் 1920 - 7 ஆகஸ்டு 2008), இந்தியத் தொல்லியல், கலை வரலாற்றாளர் மற்றும் தொல்பொருள் காப்பாளரும் ஆவார். இவர் இந்தியத் தொல்லியல் ஆய்வகத்தின் தலைமை இயக்குநராக 1972 முதல் 1978-ஆம் ஆண்டு முடிய பணியாற்றியவர்.

மகாராட்டிரா மாநிலத்தின் சதாரா மாவ்ட்டத்தில் 1920-ஆம் ஆண்டில் பிறந்த எம். என். தேஷ் பாண்டே  தனது இளநிலை பட்டப் படிப்பை   புனேவில் உள்ள பெர்க்குசன் கல்லூரியிலும்; முதுநிலை கலை வரலாற்றுப் படிப்பை டெக்கான் முதுகலை மற்றும் ஆய்வு நிறுவனத்திலும் முடித்தார். பின்னர் மோர்டிமர் வீலர் தலைமையிலான இந்தியத் தொல்லியல் ஆய்வகத்தில் பணியில் சேர்ந்து, தட்சசீலத்தில் அமைந்த தொல்லியல் பயிற்சிப் பள்ளியில் சேர்ந்து பயிற்சி பெற்றார்.

## படைப்புகள்
*

## மேற்கோள்கள்

### உசாத்துணை
* 

பகுப்பு:இந்தியத் தொல்லியலாளர்கள்
பகுப்பு:சாத்தாரா மாவட்டம்
பகுப்பு:மராத்தியர்கள்
பகுப்பு:இந்தியத் தொல்லியல் ஆய்வகத்தின் தலைமை இயக்குநர்கள்
பகுப்பு:சாத்தாரா மாவட்ட நபர்கள்
பன்வாரி லால் சௌக்கிசே

**பன்வாரி லால் சௌக்கிசே** (**Banwari Lal Chouksey)**  ஓர் இந்திய இயந்திர நிபுணர் மற்றும் கண்டுபிடிப்பாளர் ஆவார்.  புதுமையான பொறியியல் சிந்தனைகளுக்காக இவர் பெயர்  பெற்றார்.  இந்தியாவின் மத்தியப் பிரதேச மாநிலத்தின் போபால் மாவட்டத்தில் உள்ள கங்கா பிப்பாலியாவில் பிறந்தார்.  உயர்நிலைப் பள்ளி மட்டத்தைத் தாண்டி இவர் முறையான கல்வியைப் பெறவில்லை. பாரத மிகு மின் நிறுவனத்தில்  இயந்திர தொழிலாளியாக தனது வாழ்க்கையைத் தொடங்கினார், அங்கு ஒரு பொறியியலாளராக உயர்ந்தார். கனரக இயந்திரங்களுக்கான மாற்று உதிரி பாகங்களை இவர் வடிவமைத்துள்ளதாக தெரிவிக்கப்பட்டுள்ளது. இது நிறுவனத்திற்கு பணத்தை மிச்சப்படுத்தியது மற்றும் பன்வாரி லால் தனது சில கண்டுபிடிப்புகளுக்கு காப்புரிமையும் பெற்றுள்ளார். மத்தியப் பிரதேச அரசின் மகாத்மா சோதிபா பூலே சம்மான், விசுவகர்மா ராசுட்ரிய புரசுகார் மற்றும் சிரம்பூசன் சம்மான் போன்ற பல விருதுகளைப் பெற்றுள்ளார். அறிவியல் மற்றும் தொழில்நுட்பத்தில் இவர் ஆற்றிய பங்களிப்புகளுக்காக 2005 ஆம் ஆண்டில் இந்திய அரசு அவருக்கு நான்காவது உயரிய விருதான பத்மசிறீ விருதை வழங்கியது. 

## மேலும் பார்க்கவும்
* பாரத மிகு மின் நிறுவனம்

## மேற்கோள்கள்


பகுப்பு:வாழும் மக்கள்
பகுப்பு:பத்மசிறீ விருது பெற்ற அறிவியலாளர்கள்
பகுப்பு:இந்தியர்கள்
பகுப்பு:இந்திய அறிவியலாளர்கள்
பகுப்பு:மத்தியப் பிரதேச நபர்கள்
பகுப்பு:போபால் மாவட்டம்
கோபிச்செட்டிப்பாளையம், தருமபுரி மாவட்டம்

**கோபிச்செட்டிப்பாளையம்** (*Gopichettipalayam*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643479. இது கோபிச்செட்டிப்பாளையம் ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 34 கிலோமீட்டர் தொலைவிலும், மொரப்பூரில் இருந்து 12 கிலோ மீட்டர் தொலைவிலும், சென்னையில் இருந்து 269 கிலோ மீட்டர் தொலைவிலும் உள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி இந்தக் கிராமத்தில் 132 குடும்பங்களும் 406 மக்களும் வசிக்கின்றனர். இதில் 202 ஆண்களும் 204 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 53.0 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
கலட் கானரசு

**கலட் கானரசு** என்பது 1512 முதல் 1955 ஆண்டு வரை நீடித்திருந்த ஒரு பலூச் கானரசு ஆகும். இது தற்போதைய பலுசிஸ்தான் மாகாணத்தை மையமாகக்கொண்டு அமைந்திருந்தது. அதற்கு முன்னர் இம்மக்கள் முகலாயப் பேரரசர் அக்பரின் குடிமக்களாக இருந்தனர். அகமத்சாய் கான் 1839 ஆம் ஆண்டு வரை இந்த அரசை சுதந்திரமாக ஆண்டு வந்தார். பிறகு பிரித்தானிய இந்தியாவுடன் ஏற்பட்ட கூட்டணிப்படி இந்த அரசானது சுயாட்சி கொண்ட அரசாக மாறியது. 1876 ஆம் ஆண்டு கலட் கான் பலூச் சர்தார்களுக்கு இடையில் கையொப்பமிடப்பட்ட மசுதுங் ஒப்பந்தத்தின்படி கலட் அரசானது பலுசிஸ்தான் அமைப்பின் ஒரு பகுதியானது. . இந்த இராச்சிய மன்னர்களுக்கு பிரித்தானிய இந்தியா அரசு, 19 துப்பாக்கிக் குண்டுகள் முழுங்கி மரியாதை செய்தனர். 12 ஆகஸ்ட் 1947 முதல் 27 மார்ச் 1948 வரை குறுகிய காலத்திற்கு இது சுதந்திரமான அரசாக இருந்தது. பலூச் மக்களின் அரசியல் மையமான இக்கானரசு காலனியாதிக்க காலத்தில் நீடிக்க இயலாமல் போனது. பலூச் மொழியும் இக்காலத்தில் நெறிமுறைப்படுத்தப்படவில்லை.
வலது|thumb|400x400px|குல் மொகம்மத் தரோகாவின் மகனுடன் மிர் நசீர் கான் பலூச், வலி மகம்மத் ஷா காசி மற்றும் கானின் தலைமைப் பணியாளர்.
thumb|பாகிஸ்தானால் அங்கீகரிக்கப்பட்ட கலட் அரசு (சிவப்பு)
thumb|கலட் கானின் மிர் குதாதத் அரண்மனை.

## மேலும் காண்க

*
* இந்திய மன்னராட்சி அரசுகளின் பட்டியல்

## உசாத்துணை

## மேலும் படிக்க

* 

## வெளி இணைப்புகள்

* Swidler, N. (1972) "The Development of the Kalat Khanate " *Journal of Asian and African Studies* 7:  pp.&nbsp;115–21
* Swidler, N. (1992). Kalat: The Political Economy of a Tribal Chiefdom. *American Ethnologist*, 19(3), 553-570
* Kalat District - Planning and Development Department of Balochistan Government
* Genealogy of the Khans of Kalat

பகுப்பு:இந்தியாவின் மன்னராட்சிகள்
பகுப்பு:இந்தியாவின் முன்னாள் சுதேச சமஸ்தானங்கள்
பகுப்பு:பிரித்தானிய இந்தியா
பகுப்பு:பாக்கித்தான் வரலாறு 
பகுப்பு:பலூசிஸ்தான் (பாகிஸ்தான்)
மகரிசி வால்மீகி சமசுகிருத பல்கலைக்கழகம்

**மகரிசி வால்மீகி சமசுகிருத பல்கலைக்கழகம்** (*Maharishi Valmiki Sanskrit University*) என்பது 2018ஆம் ஆண்டில் அரியானா அரசாங்கத்தால் இந்தியாவின் கைத்தல் மாவட்டத்தில் உள்ள முந்திரி கிராமத்தில் நிறுவப்பட்ட பல்கலைக்கழகம் ஆகும். இது கைத்தலிலிருந்து 12 கி. மீ. தொலைவில் கிழக்குப் பகுதியில் உள்ளது. தலைநகர் சண்டிகரிலிருந்து111 கி. மீ. தொலைவிலும், ஹிசாரில் இருந்து 145 கி. மீ. தொலைவிலும் தேசிய தலைநகர் வலயத்திலிருந்து (புது தில்லி) 164 கி. மீ. தொலைவிலும் உள்ளது.

## வரலாறு
2018 மார்ச் மாதத்தில் இந்தப் பல்கலைக்கழகத்தை நிறுவுவதற்கான சட்டம் அரியானா சட்டமன்றத்தில்நிறைவேற்றப்பட்டது. இந்த பல்கலைக்கழகத்தினை நிறுவுவதற்கான யோசனையினை 2015-ல் அன்றைய அரியான முதல்வர் மனோகர் லால் கட்டார் முன்மொழிந்தார். இது அரியானா சட்டம் எண். 20 ஓஎப் 2018 மூலம் நிறுவப்பட்டது. இது இராமாயணத்தினை (கிமு 500 முதல் கிமு 100 வரை), இயற்றிய இராமரின் சமகாலத்தவர் எனப் போற்றப்பட்ட இந்து முனிவர், புகழ்பெற்ற சமசுகிருத இலக்கிய ஆசிரியர்  வால்மீகி நினைவாகப் பெயரிடப்பட்டது. வால்மீகி *ஆதி கவி*, முதல் கவிஞர், *இராமாயணத்தின்* ஆசிரியர், என்ற பெருமையினைப் பெறுகிறார்.

அரியானா மாநிலத்தில் 24க்கும் மேற்பட்ட சமசுகிருத கல்லூரிகள் இளங்கலை பட்டத்திற்குச் சமமான கல்வியை வழங்குகின்றன. கூடுதலாக முதுகலை மற்றும் முனைவர் பட்டங்களை சமசுகிருதத்தில் குருக்ஷேத்ரா பல்கலைக்கழகம் மற்றும் மகரிஷி தயானந்த பல்கலைக்கழகம் வழங்குகின்றன.

## பல்கலைக்கழகம்
### நோக்கங்கள்
சமசுகிருதம், சமசுகிருதப் புத்துயிர்ப்பு, வேதம், இந்திய மொழிகள், இந்தியாவின் பண்பாடு மற்றும் இந்திய மெய்யியல் ஆகியவற்றில் ஆராய்ச்சிக்காகக் கற்பித்தல் மற்றும் இணைவுப் பல்கலைக்கழகமாக இப்பல்கலைக்கழகம் நிறுவப்பட்டுள்ளது.

ஆகஸ்ட் 2018-ல் மீண்டும் பொறுப்பேற்ற பல்கலைக்கழகத்தின் முதல் துணைவேந்தரான முனைவர் சிரேயான்ஷ் திவேதி, அரியானாவில் உள்ள அனைத்து 70 குருகுலங்களும் சமசுகிருத படிப்புகளைக் கற்பிப்பதற்காகப் பல்கலைக்கழகத்தால் அங்கீகரிக்கப்படும் என்று கூறினார்.

### வளாகம்
பல்கலைக்கழகம் தற்போது கைத்தலில் உள்ள பி. ஆர். அம்பேத்கர் அரசு கல்லூரியில் உள்ள தற்காலிக வளாகத்திலிருந்து செயல்படுகிறது. இப்பல்கலைக்கழகத்திற்கான கட்டடங்கள் அதன் வளாகம் முந்திரி கிராமத்தில் கட்டப்பட்டு வருகிறது.

### மாணவர் சேர்க்கை
2019-20 கல்வியாண்டு முதல் மாணவர் சேர்க்கைத் தொடங்கியது.

## மேற்கோள்கள்
 
பகுப்பு:Official website not in Wikidata
பகுப்பு:Coordinates on Wikidata
பகுப்பு:அரியானாவில் கல்வி
பகுப்பு:இந்தியாவிலுள்ள சமசுகிருதப் பல்கலைக்கழகங்கள்
பாக்கித்தானில் வாழ்க்கைத் தரம்

**பாக்கித்தானில் வாழ்க்கைத் தரம்** (*Standard of living in Pakistan*) சமூகத்தின் வெவ்வேறு வகுப்புகளுக்கு இடையில் வேறுபடுகிறது மற்றும் மாறுபடுகிறது. பாக்கித்தான் பெருமளவில் ஒரு வளரும் நாடாகக் கருதப்படுகிறது. மனித வளர்ச்சிக் குறியீட்டின் படி பாக்கித்தான் மொத்தமுள்ள 170 நாடுகளில் 147 ஆவது இடத்தில் உள்ளது. இந்த இடமதிப்பு குறைந்த தரம் கொண்ட மனித வளர்ச்சியின் மேல் பக்கமாகும். 

70 மில்லியனுக்கும் அதிகமான நடுத்தர மக்கள் வர்க்கத்தை கொண்டிருந்தாலும், நாட்டின் மக்கள்தொகையில் பெரும் பகுதியினர் ஏழைகளாகவே உள்ளனர். வறுமை, வேலையின்மை மற்றும் மக்கள்தொகை ஏற்றம் ஆகியவை பாக்கித்தானின் தற்போதைய சமூக பிரச்சனைகளுக்கு பங்களிக்கின்றன. 2008 ஆம் ஆண்டு நிலவரப்படி, மொத்த மக்கள்தொகையில் 17% மக்களுக்கும் அதிகமானோர் வறுமைக் கோட்டிற்குக் கீழே வாழ்கின்றனர். வேலையின்மை விகிதம், 2010 ஆம் ஆண்டு நிலவரப்படி 15% ஆக இருந்தது. மோசமான நிர்வாகம், அரசியல் பாதுகாப்பின்மை மற்றும் மத துன்புறுத்தல் ஆகியவை சராசரி பாக்கித்தானிய குடும்பம் எதிர்கொள்ளும் பிரச்சினைகளை மேலும் கூட்டியுள்ளன.  
## மேற்கோள்கள்

## புற இணைப்புகள்
* The Standard of Living in Pakistan --- Better or Worse?

பகுப்பு:பாக்கித்தான்
பகுப்பு:பாக்கித்தானிய பொருளாதாரம்
குளிர்கடல் வெள்ளைச் சூரை

**அல்பக்கோர்** அல்லது **குளிர்கடல் வெள்ளைச் சூரை** (*Albacore*) என்று அழைக்கப்படும், இது பேர்சிஃபார்மீசு வரிசையைச் சேர்ந்த ஒரு வகை சூரை ஆகும். இது உலகம் முழுவதும் மிதவெப்ப மற்றும் வெப்பமண்டல கடல்களில் சூரிய ஒளி மண்டலம் மற்றும் அதற்கு கீழே உள்ள மீசோபெலஜிக் மண்டலத்திலும் காணப்படுகிறது. இவை அத்திலாந்திக், பசிபிக் மற்றும் இந்தியப் பெருங்கடல்களிலும், மத்தியதரைக் கடலிலும் உலகளவில் அறியப்பட்ட ஆறு தனித்துவமான பிரிவுகளாக உள்ளன. குளிர்கடல் வெள்ளைச் சூரை மீனானது கூம்பு வடிவ மூக்கு, பெரிய கண்கள் மற்றும் குறிப்பிடத்தக்க நீளமான மார்புத்  துடுப்புகளுடன் ஒரு நீளமான,  உடலைக் கொண்டுள்ளது. இதன் உடல் கருநீல முதுகும், வெள்ளி நிற பக்கங்களும் கொண்டது. இவை  நீளம் வரை அடையும்.

குளிர்கடல் வெள்ளைச் சூரை சூரை மீன்கள், ஓடுடைய கணுக்காலிகள், தலைக்காலிகள் உட்பட பலவற்றை வேட்டையாடி உணவாக  உண்ணும். பெரும்பாலான சூரைகளில் இவை தனித்துவமானவை. இவற்றின் முதன்மை உணவு ஆதாரம் தலைக்காலிகள் ஆகும். இவற்றின் உணவில் மீன்களானது மிகச் சிறிய இடத்தையை கொண்டுள்ளன. இவற்றின் இனப்பெருக்கம் பொதுவாக நவம்பர் முதல் பிப்ரவரி வரை முட்டையிடுதல் மூலம் நிகழ்கிறது. வயது வந்த ஒரு பெண் மீனானது முட்டையிடும் ஒரு பருவத்தில்  இரண்டு மில்லியன் முட்டைகளை இட முடியும். மீன் குஞ்சுகள்  பொதுவாக அவை முட்டையிடப்பட்ட இடத்திற்கு அருகில் ஓராண்டு இருக்கும். குளிர்கடல் வெள்ளைச் சூரை அவற்றின் வாழ்க்கைச் சுழற்சியின் அடிப்படையில் கூட்டங்களாக சேர்கின்றன. ஆனால் வரிச்சுரை, மஞ்சள் தூவி சூரை, மற்றும் நீலத்தூவி சூரை போன்ற மற்ற இன சூரைகளின் கூட்டங்களுடன் இணைக்கிறது. வளர்ந்தபிறகு, கூட்டமாக  இடம்பெயர்கின்றன.

குளிர்கடல் வெள்ளைச் சூரை  பொருளாதார ரீதியாக மிக முக்கியமான மீன் மற்றும் வணிக மற்றும் பொழுதுபோக்கு மீன்வளத்தின் குறிப்பிடத்தக்கதாக உள்ளது. குளிர்கடல் வெள்ளைச் சூரை வெள்ளை நிற இறைச்சி கொண்டது என்பதால் வெள்ளைச் சூரை எனவும் அழைக்கப்படுகிறது. இது முதலில் ஐக்கிய அமெரிக்க சூரை பதப்படுத்தும்  தொழிலுக்கு அடிப்படையானதாக இருந்தது. ஆனால் இன்று  முக்கியத்துவம் குறைந்தக உள்ளது. இது பல்வேறு பசிபிக் நாடுகளின் மொத்த உள்நாட்டு உற்பத்தியில் குறிப்பிடத்தக்க சதவீதத்தை கொண்டுள்ளது. அதிகப்படியான மீன்பிடித்தலினால் ஏற்பட்ட அச்சுறுத்தல் காரணமாக இது பன்னாட்டு இயற்கைப் பாதுகாப்புச் சங்கத்தால் அச்சுறு நிலையை அண்மித்த இனமாக பட்டியலிடப்பட்டது. ஆனால் இப்போது மீண்டும் தீவாய்ப்பு கவலை குறைந்த நிலைக்கு மாற்றப்பட்டுள்ளது.

## குறிப்புகள்

பகுப்பு:மீன்கள்
கோபாலபுரம், தருமபுரி மாவட்டம்

**கோபாலபுரம்** (*Gopalapuram*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643517. இது  கோபாலபுரம் ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 46 கிலோமீட்டர் தொலைவிலும், பாப்பிரெட்டிப்பட்டியில் இருந்து 11 கிலோ மீட்டர் தொலைவிலும் உள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி இந்தக் கிராமத்தில் 325 குடும்பங்களும் 1,122 மக்களும் வசிக்கின்றனர். இதில் 573 ஆண்களும் 549 பெண்களும் அடங்குவர்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
கௌசல் குமார் வர்மா

**கௌசல் குமார் வர்மா** (*Kaushal Kumar Verma*) இந்தியாவைச் சேர்ந்த ஒரு கணிதவியல் அறிஞர் ஆவார். 1971ஆம் ஆண்டு மார்ச்சு மாதம் 7 ஆம் தேதியன்று இவர் பிறந்தார். சிக்கலெண் பகுப்பாய்வில் நிபுணத்துவம் பெற்றிருந்தார். 1992 ஆம் ஆண்டு மும்பை இந்தியத் தொழில்நுட்ப நிறுவனத்தில் இயற்பியல் பொறியியல் பாடத்தில் இளநிலை பட்டம் பெற்றார். பின்னர் அமெரிக்காவின் புளூமிங்டனில் உள்ள இந்தியானா பல்கலைக்கழகத்தில் கணிதப் பாடத்தில் முனைவர் பட்டம் பெற்றார். நியூயார்க்கில் உள்ள சிராகசு பல்கலைக்கழகத்தில் ஓராண்டு பணியாற்ரிய பிறகு அன் ஆர்பரில் இருக்கும் மிச்சிகன் பல்கலைக்கழகத்தில் மூன்று ஆண்டுகள் பணியாற்றினார். 2014 ஆம் ஆண்டு  கௌசல் குமார் வர்மாவிற்கு சாந்தி சுவரூப் பட்நாகர் விருது வழங்கப்பட்டது. பெங்களூரில் உள்ள இந்திய அறிவியல் கழகத்தில் கணிதத் துறையில் பேராசிரியராகவும் கணிதவியல் மற்றும் இயற்பியல் அறிவியல் பிரிவின் கல்வித் தலைவராகவும் உள்ளார்.  
## மேற்கோள்கள்

## புற இணைப்புகள்
* Kaushal Kumar Verma's Home Page

பகுப்பு:1971 பிறப்புகள்
பகுப்பு:வாழும் மக்கள்
பகுப்பு:சாந்தி ஸ்வரூப் பட்நாகர் விருது பெற்றவர்கள்
பகுப்பு:இந்திய அறிவியலாளர்கள்
பாக்கித்தானில் கைபேசி தொழிற்துறை

**பாக்கித்தானில் கைபேசி தொழிற்துறை** (*Mobile phone industry in Pakistan*) வளர்ந்து வரும்  ஒரு தொழிற்துறையாகும். பாக்கித்தான் தொலைத்தொடர்பு ஆணையத்தின் புள்ளிவிவரங்களின்படி 2019 ஆம் ஆண்டு மார்ச் மாத அறிக்கையின்படி பாக்கித்தானில் 152 மில்லியன் கைபேசி சந்தாதாரர்கள் இருந்தனர்.

## கைபேசி சேவைத் துறைகளின் வளர்ச்சி
2007 ஆம் ஆண்டிற்கான பாக்கித்தான் தொலைத்தொடர்பு ஆணையத்தின் புள்ளிவிவரங்களை ஒப்பிடுகையில் 2010 ஆம் ஆண்டு டிசம்பர் மாதத்திற்குள் 48.5 மில்லியன் சந்தாதாரர்கள் எண்ணிக்கையானது 102 மில்லியனாக உயர்ந்தது.  இது பாக்கித்தான் மக்கள் தொகையில் 60% எண்ணிக்கைக்கும் அதிகமாகும்.

2007 ஆம் ஆண்டு பாக்கித்தானில் இரண்டு பெரிய கைபேசி சேவை நிறுவனங்கள் இருந்தன.

2010 ஆம் ஆண்டு கைபேசி சேவை நிறுவனங்களின் எண்ணிக்கை 5 ஆக உயர்ந்திருந்தது.
## மேற்கோள்கள்

## புற இணைப்புகள்
* 
* 
* 

பகுப்பு:பாக்கித்தான்
பகுப்பு:பாக்கித்தானிய பொருளாதாரம்
பாக்கித்தான் உச்ச நீதிமன்ற கட்டடம்

**பாக்கித்தான் உச்ச நீதிமன்ற கட்டடம்**  (*Supreme Court of Pakistan Building*) பாக்கித்தான் நாட்டு  நீதித்துறையின்   முக்கிய கட்டடமாகும். பாக்கித்தான் நாட்டின் இசுலாமாபாத்து நகரத்தின்  44000  அரசியலமைப்பு அவென்யூ  என்ற முகவரியில் அமைந்துள்ளது. 1993 ஆம் ஆண்டு இக்கட்டடம் கட்டி முடிக்கப்பட்டது.    தெற்கில் பிரதமர் அலுவலகம் மற்றும் வடக்கே சனாதிபதி மாளிகை மற்றும் நாடாளுமன்ற மாளிகை ஆகியவற்றால் சூழப்பட்டுள்ளது.

பிரபலமான சப்பானிய கட்டட வடிவமைப்பாளர்  கென்சோ தாங்கே வின்  ஆலோசனையுடன் கட்டடம் வடிவமைக்கப்பட்டுள்ளது.  தலைநகர மேம்பாட்டு ஆணையமும் சிமன்சு பொறியியல்  நிறுவனமும் கட்டுமானப் பணிகளை மேற்கொண்டன. முக்கியமான அரசாங்க கட்டிடங்களின் கட்டிடக்கலையில் நவீனத்துவத்தை இணைப்பதற்கான பாக்கித்தான் அரசாங்கத்தின் முயற்சியின் ஒரு பகுதியாக இந்த கட்டிடம் இருந்தது.  இதற்காக பல உலகப் புகழ்பெற்ற கட்டிடக் கலைஞர்கள் அழைக்கப்பட்டனர். தாங்கே, முதலில் அழைப்பை நிராகரித்த பிறகு, இறுதியில் பங்கேற்க ஒப்புக்கொண்டார்.

## புகைப்பட காட்சியகம்

படிமம்:Supreme Court-Pakistan (cropped).jpg|உச்ச நீதிமன்ற கட்டிடம் (மேற்கு மூலை)
படிமம்:Supreme Court- East side.JPG|உச்ச நீதிமன்ற கட்டிடம் (கிழக்கு மூலை)


## மேற்கோள்கள்

## புற இணைப்புகள்
* உச்ச நீதிமன்ற கட்டிடம் 

பகுப்பு:Coordinates on Wikidata
பகுப்பு:பாக்கித்தான்
பகுப்பு:பாக்கித்தானிலுள்ள கட்டிடங்கள்
மஞ்சள்தூவி சூரை

**மஞ்சள்தூவி சூரை** (*Tunnus albacares*) என்பது உலகெங்கிலும் வெப்பமண்டல மற்றும் மிதவெப்ப மண்டல கடல்களின்  காணப்படும் ஒரு வகை  சூரை ஆகும்.

மஞ்சள்தூவி சூரையானது  ஹவாய் மொழியில்  பெரும்பாலும்  **அஹி** என்ற பெயரில் விற்பனை செய்யப்படுகிறது இந்த பெயரானது இதனுடன்  நெருங்கிய தொடர்புடைய பெருங்கண் சூரைக்கும் அங்கு பயன்படுத்தப்படுகிறது.  *அல்பாகேர்ஸ்* ("வெள்ளை இறைச்சி") என்று அழைக்கப்படும் இனமான குளிர்கடல் வெள்ளைச் சூரை ஒரு வித்தியாசமான இனமாகும், அதே சமயம் மஞ்சள்தூவி சூரையானது அதிகாரப்பூர்வமாக  பிரெஞ்சு மொழியில் *அல்பாகோரா* என்று குறிப்பிடப்படுகிறது மேலும் போர்த்துகீசிய மீனவர்களால் ''அல்பாகோரா என்று குறிப்பிடப்படுகிறது.

## விளக்கம்
மஞ்சள்தூவி சூரையானது 180 கிலோ (400 எல்பி) எடையை எட்டும் பெரிய சூரை இனங்களில் ஒன்றாகும். ஆனால் அட்லாண்டிக் மற்றும் பசிபிக் நீலத் தூவி சூரைகளைக் காட்டிலும் இது கணிசமாக சிறியது, அவை 450 கிலோ (990 எல்பி) க்கு மேல் எட்டக்கூடியவை மற்றும் மற்றும் பிக்ஐ சூரை மற்றும் தெற்கு நீலத்தூவி சூரையைவிட சற்று சிறியது.

இதன் இரண்டாவது முதுகுத் துடுப்பு, குதத் துடுப்பு போன்றவை அரிவாள் போன்ற நீளமான தூவியைக் கொண்டிருக்கும். மேலும் அவை பிரகாசமான மஞ்சள் நிறத்தில் இருப்பதால், இந்த மீனுக்கு மஞ்சள்தூவி சூரை என்ற  பொதுப் பெயர் உண்டானது. இதன் மார்புத்  துடுப்புகள் இதனுடன் தொடர்புடைய நீலத்தூவி சூரைகளை விட நீளமானவை, ஆனால் அல்பாகோரின் துடுப்புகள் அளவுக்கு நீளமாக இல்லை. இதன்  உடல் மிகவும் இருண்ட உலோகம் சார்ந்த நீலம் நிறமானது. இதன் வயிற்றுப் பகுதி வெள்ளி நிறத்தில் இருக்கும் இதன் உடலில் சுமார் 20 செங்குத்து கோடுகள் உள்ளன.

இலக்கியத்தில் காணப்படும் அளவுகளாக 2.4 மீ (94 அங்குலம்) நீளமும், 200 கிலோ (440 எல்பி) எடை வரை உள்ளன. மெக்சிகோவின் பசிபிக் கடலில் சான் பெனடிக்டோ தீவு அருகே 1977 இல் பிடிபட்ட இந்த இனத்தைச் சேர்ந்த ஒரு மீனானது பன்னாட்டு விளையாட்டு மீன் சங்கத்தின் (IGFA) பதிவின்படி 176 கிலோ (388 எல்பி) ஆகும். 2010 ஆம் ஆண்டில் மெக்சிகோவின் பாகா தீபகற்பத்தின்  முனையில் 184-கிலோ மஞ்சள் தூவி சூரை பிடிபட்டது.  சுற்றளவுடன் நீளமானது. அது பன்னாட்டு விளையாட்டு மீன் சங்கத்தின் பரிசீலனையில் உள்ளது. 2012 இல், பாகா கலிபோர்னியாவில் ஒரு மீனவர் 193 கிலோ மஞ்சள்தூவி சூரையைப் பிடித்தார். அது பன்னாட்டு விளையாட்டு மீன் சங்கத்தால் உறுதிப்படுத்தப்பட்டால், மீனவர் $1 மில்லியன் பரிசாகப் பெறுவார். 

## மேற்கோள்கள்

பகுப்பு:மீன்கள்
ஆசாத் காசுமீரின் பொருளாதாரம்

**ஆசாத் காசுமீரின் பொருளாதாரம்**   (Economy of Azad Kashmir) பெரும்பாலும் வளர்ச்சியடைந்து வருகிறது. பாக்கித்தான் நிர்வாக காசுமீரின் தனிநபர் வருமானம் மற்றும் மாகாண மொத்த உள்நாட்டு உற்பத்தி மதிப்பீடு ஆகியவை  நாட்டின் பிற பகுதிகளின் வளர்ச்சியுடன் ஒப்பிடும் போது ஒப்பீட்டளவில் குறைவாகவே மதிப்பிடப்படுகிறது.  ஆசாத் காசுமீரின் கல்வியறிவு விகிதம் தேசிய சராசரியை விட கணிசமாக அதிகமாக  இருப்பினும் இந்த நிலை உள்ளது. ஆசாத் காசுமீரின் பொருளாதாரம் விவசாயத்தை பெரிதும் சார்ந்துள்ளது.  ஆனால் பெருமளவிலான காசுமீரி புலம்பெயர் உறுப்பினர்களால் ஒவ்வொரு ஆண்டும் அனுப்பப்படும் பணப்பரிமாற்றத்தையும் ஆசாத் காசுமீர் நம்பியுள்ளது.  ஐக்கிய இராச்சியத்தில் உள்ள காசுமீரிகள், தங்கள் பணத்தை  அனுப்புவதன் மூலம் ஆசாத் காசுமீரின் வளர்ச்சிக்கு பெரும் பங்களிப்பை வழங்கியுள்ளனர். தென் மாவட்டங்களில், பாக்கித்தான் ஆயுதப் படையில் ஏராளமானோர் பணியமர்த்தப்பட்டுள்ளனர்.  மற்ற உள்ளூர்வாசிகள் ஐரோப்பா அல்லது மத்திய கிழக்கில் உள்ள நாடுகளுக்குப் பயணம் செய்கிறார்கள்.  அங்கு அவர்கள் தொழிலாளர் சார்ந்த வேலைகளில் ஈடுபட்டு வேலை செய்கிறார்கள். வளர்ச்சியடையாமல் இருந்தாலும் உள்ளூர் சுற்றுலாத் துறைக்கு வளர்ச்சியடையும் வாய்ப்பு உள்ளது.

ஆசாத் காசுமீரின் பொருளாதாரம் எதிர்கொள்ளும் சவால்களில் 2005 ஆம் ஆண்டு பேரழிவு ஏற்படுத்திய காசுமீர் பூகம்பமும் அடங்கும்.  அதன் விளைவுகள் இன்னும் அப்பகுதியிலிருந்து  முழுமையாக மீண்டு வரவில்லை.

2021 ஆம் ஆண்டு நிலவரப்படி, ஆசாத் ஜம்மு மற்றும் காசுமீரின் மொத்த உள்நாட்டு உற்பத்தி 6.5 பில்லியன் டாலர்களாக மதிப்பிடப்பட்டது, தனிநபர் வருமானம் 1,512  அமெரிக்க டாலர்களாக இருந்தது. அதேசமயம் 2013 ஆம் ஆண்டு  செப்டம்பர் மாதத்தில் ஆசாத் காசுமீரின் மொத்த உள்நாட்டு உற்பத்தி $3.2 பில்லியனாக மதிப்பிடப்பட்டது.

## மேற்கோள்கள்


பகுப்பு:பாக்கித்தான்
பகுப்பு:பாக்கித்தானிய பொருளாதாரம்
பகுப்பு:ஆசாத் காஷ்மீர்
கர்நாடகா சமசுகிருத பல்கலைக்கழகம்

thumb|4வது பட்டமளிப்பு மேடை பின்புலக் காட்சி
**கர்நாடகா சமசுகிருத பல்கலைக்கழகம்** (*Karnataka Sanskrit University*) என்பது இந்தியாவின் கர்நாடக மாநிலம் பெங்களூரில் உள்ள பல்கலைக்கழகம் ஆகும். இப்பல்கலைக்கழகம் சமசுகிருத மொழியின் வளர்ச்சி மற்றும் ஆராய்ச்சி மேம்பாட்டிற்காகத் தோற்றுவிக்கப்பட்டதாகும்.

## வரலாறு
இப்பல்கலைக்கழகம் 2010ஆம் ஆண்டு கர்நாடக அரசால் நிறுவப்பட்டது. கர்நாடக சமசுகிருத பல்கலைக்கழகம் சமசுகிருத மொழி வளர்ச்சிக்காக உருவாக்கப்பட்ட பல்கலைக்கழகமாகும். சமசுகிருதம் அறிவார்ந்த, அறிவியல், இலக்கிய, கலாச்சார பாரம்பரியம் கொண்ட மொழியாகும்.

கர்நாடகாவில் சமசுகிருதத்தினை கற்பிக்கும் 31 கல்லூரிகள் உள்ளன. மேலும் மாநிலம் முழுவதும் 243 வேதம் மற்றும் சமசுகிருத பாடசாலைகள் உள்ளன. சமசுகிருத பாடசாலைகளை நிர்வகிப்பதற்காகக் கர்நாடக அரசால் சமசுகிருத கல்வி இயக்குநரகம் நிறுவப்பட்டுள்ளது.

## பல்கலைக்கழக அமைப்பு
கர்நாடக சமசுகிருத பல்கலைக்கழகம் முக்கியமாக நான்கு பிரிவுகளைக் கொண்டுள்ளது. அவை: 
# கற்பித்தல் பிரிவு 
# ஆராய்ச்சி பிரிவு 
# வெளியீட்டுப் பிரிவு 
# நிர்வாக பிரிவு

இராமநகர் மாவட்டம், மாகடி வட்டம், குதுரு ஹோப்ளியில் இப்பல்கலைக் கழகத்திற்கு நூறு ஏக்கர் நிலம் தேர்ந்தெடுக்கப்பட்டது. இப்பல்கலைக்கழகம் தற்போது 2 பல்கலைக்கழக உறுப்பு கல்லூரிகள், 10 உதவி பெறும் இணைப்புக் கல்லூரிகள் மற்றும் 9 உதவி பெறாத இணைப்புக் கல்லூரிகளை இதன் வரம்பில் உள்ளடக்கியுள்ளது. இது கர்நாடகாவில் பல்கலைக்கழகத்திற்கு முந்தைய கல்வியைக் கவனித்துக்கொள்வதற்காக சமசுகிருத கல்வி இயக்குநரகத்தை நிறுவியுள்ளது. இந்த இயக்குநரகம் மாநிலம் முழுவதும் 354 அங்கீகரிக்கப்பட்ட சமசுகிருத பாடசாலை கண்காணிக்கும் பணியினை உள்ளடக்கியது.

## மேற்கோள்கள்

 
## அதிகாரப்பூர்வ தளம்
* 

பகுப்பு:பல்கலைக்கழகங்களும் கல்லூரிகளும்
பகுப்பு:இந்தியாவிலுள்ள சமசுகிருதப் பல்கலைக்கழகங்கள்
சோனி டென்

**சோனி டென்** என்பது சோனி பிக்சர்சு நெட்வொர்க்சு இந்தியாவுக்குச் சொந்தமான இந்திய  கட்டணத் தொலைக்காட்சி உடல் திறன் விளையாட்டு தொலைக்காட்சி அலைவரிசை சேவை ஆகும். இது துடுப்பாட்டம், கால்பந்து, கூடைப்பந்தாட்டம், தட்டுப்பந்து, மற்றும் மற்போர் போன்ற விளையாட்டு நிகழ்வுகளை ஒளிபரப்புகிறது. இது சோனி பிக்சர்ஸ் ஸ்போர்ட்சு நெட்வொர்க்கின் ஒரு பகுதியாகும். 

இந்த அலைவரிசை ஏப்ரல் 1, 2002 ஆம் ஆண்டு முதல் மகாராட்டிரம் மாநிலத்தில் மும்பை நகரை தலைமயிடமாகக் கொண்டு தமிழ், ஆங்கிலம், மலையாளம், வங்காளம், தெலுங்கு மற்றும் இந்தி போன்ற மொழிகளில் இயங்கி வருகின்றது.

## வரலாறு
சனவரி 2001 இல் தாஜ் தொலைக்காட்சி துபாயில் உருவாக்கப்பட்டது.பின்னர் இந்த நிறுவனம் ஏப்ரல் 1, 2002 அன்று இந்தியா மற்றும் பாகிஸ்தானில் டென் இசுபோர்ட்சு என்ற அலைவரிசையை அறிமுகப்படுத்தியது. 

2006 ஆம் ஆண்டில் எஸ்செல் குழுமம் டென் இசுபோர்ட்சு அலைவரிசையை வாங்கி அதன் ஜீ குழுமத்தின் ஒரு பகுதியாக மாற்றியது. இருப்பினும் பாகிஸ்தானில் உள்ள டென் இசுபோர்ட்சு அலைவரிசை எஸ்செல் குழுமத்தின் துணை நிறுவனமான டவர் டூ என்ற நிறுவனத்திடம் ஒப்படைக்கப்பட்டது. 

ஆகஸ்ட் 2016 இல், சோனி பிக்சர்ஸ் நெட்வொர்க்சு இந்தியா அனைத்து விளையாட்டு அலைவரிசைகளையும் ஜீ குழுமத்திலிருந்து வாங்கியது. ஜூலை 18,  2017 அன்று தனது உயர் வரையறு தொலைக்காட்சியை அறிமுகப்படுத்தியதோடு விளையாட்டு அலைவரிசைகள் அனைத்தும் "சோனி" அங்கித்துக்குள் இணைக்கப்பட்டு, சோனி நிறுவனத்தின் கீழ் அலைவரிசைகள் மறுபெயரிடப்பட்டன.

சோனி டென் 4 என்ற அலைவரிசை தமிழ் மற்றும் தெலுங்கு மொழிகளில்  துடுப்பாட்டம், கால்பந்து, கூடைப்பந்தாட்டம் மற்றும் ஒலிம்பிக் போட்டிகளின் கலவையை ஒளிபரப்புவதற்காக ஜூன் 1, 2021 அன்று தொடங்கப்பட்டது.

## மேற்கோள்கள்

## வெளி இணைப்புகள்
* 

பகுப்பு:2002 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
பகுப்பு:உடல் திறன் விளையாட்டு தொலைக்காட்சி வலைப்பின்னல்கள்
பகுப்பு:மும்பையில் உள்ள தொலைக்காட்சி நிலையங்கள்
பகுப்பு:தமிழ்த் தொலைக்காட்சிச் சேவைகள்
பகுப்பு:இந்தியத் தொலைக்காட்சி நிறுவனங்கள்
பகுப்பு:இலங்கைத் தொலைக்காட்சி நிறுவனங்கள்
பகுப்பு:வங்காளதேசத்தில் தொலைக்காட்சி அலைவரிசைகள்
பகுப்பு:நேபாளத்தில் தொலைக்காட்சி அலைவரிசைகள்
பகுப்பு:கன்னடத் தொலைக்காட்சி அலைவரிசைகள் 
பகுப்பு:வங்காள மொழி தொலைக்காட்சி அலைவரிசைகள்
பகுப்பு:மலையாள மொழி தொலைக்காட்சி அலைவரிசைகள்
பகுப்பு:தெலுங்கு மொழி தொலைக்காட்சி அலைவரிசைகள்
பகுப்பு:இந்தி மொழி தொலைக்காட்சி அலைவரிசைகள்
பகுப்பு:இந்தியாவில் ஆங்கில மொழி தொலைக்காட்சி அலைவரிசைகள்
கவிகுலகுரு காளிதாசு சமசுகிருத பல்கலைக்கழகம்

**கவிகுலகுரு காளிதாசு சமசுகிருத பல்கலைக்கழகம்** (*Kavikulaguru Kalidas Sanskrit University*) என்பது சமசுகிருத மேம்பட்ட கற்றலுக்காக அர்ப்பணிக்கப்பட்ட ஓர் கல்வி நிறுவனம் ஆகும். சமசுகிருதம் பழமையான மொழிகளில் ஒன்றாகக் கருதப்படுகிறது. இது இந்தியாவின் மகாராட்டிரா மாநிலத்தில் உள்ள ராம்டெக்கில் உள்ளது.

## வரலாறு
மகாராஷ்டிரா மாநிலத்தில் 1997க்கு முன்பு எந்தவொரு  சமசுகிருத பல்கலைக்கழகம் இல்லை. எனவே நிபுணர்களின் முயற்சிகளுக்குப் பிறகு, 18 செப்டம்பர் 1997-ல் கவிகுலகுரு காளிதாசு சமசுகிருத பல்கலைக்கழகம் நிறுவப்பட்டது. புகழ்பெற்ற கவிஞரும் சமஸ்கிருத பண்டிதருமான காளிதாசு பெயர் இப்பல்கலைக்கழகத்திற்கு இடப்பட்டது. காளிதாசனின் கவிதைகள் மற்றும் நாடகங்கள் உலகம் முழுவதும் பாராட்டப்படுகின்றன. காளிதாசன் ராம்டெக் நகரில் இருந்தபோது கவிதைகளை எழுதியதாக நம்பப்படுகிறது. ஸ்ரீகாந்த் ஜிச்கர் என்று அழைக்கப்படும் இந்த இடத்தில் பல்கலைக்கழகம் நிறுவப்படுவதற்குக் காரணம் ஆகும். இப்பல்கலைக்கழகத்தின் முதல் துணைவேந்தர் பங்கஜ் சண்டே ஆவார். இவர் 2012 வரை இப்பல்கலைக்கழக துணைவேந்தராக இருந்தார்.  ஜனவரி 2013 முதல் செப்டம்பர் 2017 வரை உமா சி. வைத்யா துணைவேந்தராக இருந்தார்.  பின்னர் திசம்பர் 2017 முதல் ஸ்ரீனிவாசா வர்கேதி துணைவேந்தராக உள்ளார்.

## வளாகம்
நாக்பூர் நகரத்திலிருந்து 50 கி. மீ. தொலைவில் உள்ள ராம்டெக் என்ற இடத்தில் இதன் முதன்மை வளாகத்துடன் பல்கலைக்கழகம் பல வளாகங்களைக் கொண்டுள்ளது. பல்கலைக்கழகத்தின் மற்றொரு வளாகம் வாரங்காவில் அமைந்துள்ளது. அனைத்து நிர்வாக மற்றும் கல்வித் துறைகளும் ராம்டெக் வளாகத்திலிருந்து செயல்படுகின்றன. வாரங்கா வளாகத்தில் தற்போது கட்டுமானப் பணிகள் தொடங்கியுள்ளன. வாரங்காவில், பல்கலைக்கழக சர்வதேச ஆய்வு மையத்தை அமைய உள்ளது.

## அங்கீகாரமும் தரச்சான்றும்
12பி & 2எப் தகுதியுடன் பல்கலைக்கழக மானியக் குழுவின் அங்கீகாரம் பெற்ற பல்கலைக்கழகம் இதுவாகும். தேசிய மதிப்பீடு மற்றும் தரச்சான்று அவையின் பி++ அங்கீகாரம் பெற்றது. மகாராட்டிரா மற்றும் கோவாவின் அதிகார வரம்பில் சிறப்புப் படிப்புகளுக்கான கல்வி நிறுவனத்திற்கு இது அங்கீகாரம் அளிக்கிறது. இது சமசுகிருத ஆராய்ச்சியாளர்களுக்கான முக்கிய ஆராய்ச்சி மையமாகும்.

## கல்வி
இப்பல்கலைக்கழகம் இளங்கலை (BA), இளங்கலை கல்வி (B.Ed.), முதுகலை (MA), ஆய்வியல் நிறைஞர் (M.Phil.), மற்றும் முனைவர் (Ph. D.) ஆகியவற்றில் பட்டப்படிப்புகளை நடத்தி பட்டங்களை வழங்குகிறது. பட்டம். இப்பல்கலைக்கழகம் தனித்துவமானது. இது சமசுகிருத மொழிக்கான நவீன அணுகுமுறையில் கவனம் செலுத்தும் புதுமையான கல்வித் திட்டம் மற்றும் பாடத்திட்டத்தைக் கொண்டுள்ளது. பாரம்பரிய சமசுகிருதத்தைப் பாதுகாப்பதோடு மட்டுமல்லாமல், பண்டைய இந்தியாவில் அறிவியல் மற்றும் தொழில்நுட்பம் பற்றிய ஆய்வினையும் வலியுறுத்துகிறது. பழைய சமசுகிருத நூல்களில் அறிவியல் தொழில்நுட்பம் குறித்து பிரத்தியேகமாக விவரிக்கப்பட்டுள்ளன.

## துறைகள்
# வேதகல்வித் துறை
# சமசுகிருத மொழி & இலக்கியத் துறை
# நவீன மொழிகள் துறை
# பாரத தரிசனத் துறை
# யோக அறிவியல் துறை
# கணினி அறிவியல் துறை
# வேதாங்க ஜோதிடத் துறை
# வாசுது சாத்திரத் துறை
# கல்வியியல் துறை
# சமூக அறிவியல் துறை

## மேற்கோள்கள்

 
## வெளி இணைப்புகள்
* 

பகுப்பு:நாக்பூர் மாவட்டம்
பகுப்பு:பல்கலைக்கழகங்களும் கல்லூரிகளும்
பகுப்பு:இந்தியாவிலுள்ள சமசுகிருதப் பல்கலைக்கழகங்கள்
பாக்கித்தானில் அரிசி உற்பத்தி

**பாக்கித்தானில் அரிசி உற்பத்தி** (*Rice production in Pakistan*) அதிக அளவில் மேற்கொள்ளப்பட்டு உற்பத்தியில் உலகின் 10ஆவது பெரிய நாடாக பாக்கித்தான் உள்ளது. உலகின் மொத்த அரிசி வர்த்தகத்தில் பாக்கித்தானின் ஏற்றுமதி 8% அளவிற்கும் அதிகமாக உள்ளது. பாக்கித்தானின் விவசாயப் பொருளாதாரத்தில் அரிசி ஒரு முக்கியமான பயிராகும். மேலும் இது ஒரு முக்கியமான சம்பா பருவப் பயிராகவும் விளைவிக்கப்படுகிறது. 

2019 ஆம் ஆண்டில் பாக்கித்தான் 7.5 மில்லியன் டன் அரிசியை உற்பத்தி செய்து, பெரிய அரிசி உற்பத்தி செய்யும் நாடுகளின் பட்டியலில் 10 ஆவது இடத்தைப் பிடித்தது. 2016/17 ஆம் ஆண்டில் பாக்கித்தான் 6.7 மில்லியன் டன் அரிசியை உற்பத்தி செய்தது. அதில் சுமார் 4 மில்லியன் டன் அரிசியை ஏற்றுமதி செய்தது. முக்கியமாக அண்டை நாடுகளான மத்திய கிழக்கு மற்றும் ஆப்பிரிக்கா போன்ற நாடுகள் இந்த அரிசியைப் பெற்றன. சிந்து, பஞ்சாப் மற்றும் பலுசிசுத்தான் பகுதியின் வளமான நிலங்களில் அரிசி விளைகிறது. அங்கு மில்லியன் கணக்கான விவசாயிகள் தங்கள் முக்கிய வேலைவாய்ப்பாக நெல் சாகுபடியை நம்பியுள்ளனர்.பாக்கித்தானில் உற்பத்தி செய்யப்படும் மிகவும் பிரபலமான அரிசி வகைகளில் பாசுமதி அரிசியும் அடங்கும்.  அதன் சுவை மற்றும் தரம் புகழ்பெற்றதாகும். பாக்கித்தான் இந்த வகை அரிசியின் முக்கிய உற்பத்தியாளராக உள்ளது 

## மேற்கோள்கள்

பகுப்பு:பாக்கித்தான்
பகுப்பு:பாக்கித்தானிய பொருளாதாரம்
தேசிய கயால் ஆராய்ச்சி மையம்

**தேசிய கயால் ஆராய்ச்சி மையம்** (*National Research Centre on Mithun*) என்பது இந்தியாவின் நாகாலாந்தில் உள்ள தன்னாட்சி ஆராய்ச்சி மையமாகும். இது அறிவியல் மற்றும் நிலையான கயால் (ஒரு வகை பெரிய மாடு) வளர்ப்பு முறையை உருவாக்குவதற்கும் கயால் விவசாயிகளின் தேவைகளைப் பூர்த்தி செய்யும் நிறுவனம் ஆகும். இந்நிறுவனம் இந்திய வேளாண் ஆராய்ச்சிக் குழுமத்தின் கீழ் நாகாலாந்து மாநிலம் திமாப்பூர் மாவட்டத்தில் உள்ள மெட்சிபெமாவில் நிறுவப்பட்டுள்ளது. இந்த நிறுவனத்தின் பணி ஆணை 1997 மற்றும் 2006-ல் மறுவரையறை செய்யப்பட்டது.

இந்த மையம், நாட்டில் கிடைக்கும் கயால் மூலவுயிர்முதலுரு (ஜெர்ம்பிளாசம்) அடையாளம் காணுதல், மதிப்பீடு செய்தல் மற்றும் வகைப்படுத்துதல் மற்றும் இறைச்சி மற்றும் பாலுக்கான காயலைப் பாதுகாத்தல் மற்றும் மேம்படுத்துதல் ஆகியவை முக்கிய பணியாகும். கயால் பற்றிய மூலவுயிர்முதலுரு மற்றும் தகவல் மையத்தின் களஞ்சியமாகச் செயல்படுகிறது.

## மேலும் பார்க்கவும்
* இந்திய வன ஆராய்ச்சி மற்றும் கல்வி குழு

## மேற்கோள்கள்

 
பகுப்பு:Coordinates on Wikidata
பகுப்பு:இந்திய வேளாண்மை ஆய்வு நிலையங்கள்
மேல் உச்சி (வடிவவியல்)

வடிவவியலில் **மேல் உச்சி** (*apex*) என்பது ஒரு வடிவவியல் வடிவத்தின் உச்சிகளில் உயரத்தில் அமைந்திருக்கும் உச்சியைக் குறிக்கும். ஒரு வடிவவியல் வடிவின் அடிப்பக்கத்திற்கு நேரெதிராக அதன் மேல் உச்சி இருக்கும். '.

## இருசமபக்க முக்கோணம்
இருசமபக்க முக்கோணத்தில் அதன் சமபக்கங்கள் இரண்டும் சந்திக்கும் உச்சிப்புள்ளியானது மேலுச்சியாக அமையும். இந்த மேலுச்சியானது இருசமபக்க முக்கோணத்தின் அசமபக்கத்திற்கு எதிர்ப்புறத்தில் இருக்கும்.

## பட்டைக்கூம்புகளும் கூம்புகளும்
பட்டைக்கூம்புகளிலும்  கூம்புகளிலும் அவற்றின் அடிப்பக்கத்திற்கு எதிராகவும் உயர்முனையிலும் மேலுச்சிகள் அமைகின்றன. ஒரு பட்டைக்கூம்பின் மேலுச்சியானது, அதன் பக்க விளிம்புகள் அனைத்தும் சந்திக்கும் புள்ளியாகும்.

## மேற்கோள்கள்

பகுப்பு:பன்முகத்திண்மங்கள்
பகுப்பு:முக்கோணத்தின் பாகங்கள்
அடிப்பக்கம் (வடிவவியல்)

வடிவவியலில் **அடிப்பக்கம்** (*base*) என்பது ஒரு வடிவவியல் வடிவின் உயரத்தை அளக்கும் திசைக்கு செங்குத்தாகவுள்ள அவ்வடிவத்தின் பக்கத்தைக் குறிக்கும். அடிப்பக்கமானது, ஒரு பல்கோணத்திற்கு விளிம்பாகவும், ஒரு பன்முகிக்கு முகமாகவும் அமையும். அடிப்பக்கம் என்ற சொல்லானது முக்கோணங்கள், இணைகரங்கள், சரிவகங்கள், உருளைகள், கூம்புகள், பட்டைக்கூம்புகள், இணைகரத்திண்மங்கள், அடிக்கண்டங்கள் ஆகிய வடிவவியல் வடிவங்களுக்குப் பயன்படுத்தப்படுகிறது.

## பரப்பளவு, கனவளவு கணக்கிடலில்
வடிவவியல் வடிவங்களின் பரப்பளவுகளையும் கன அளவுகளையும் கணக்கிடும்போது அவ்வடிவங்களின் அடிப்பகுதியின் நீளம் அல்லது பரப்பளவு பயன்படுத்தப்படுகிறது.

இணைகரத்தின் பரப்பளவானது அதன் அடிப்பக்க நீளம், உயரம் இரண்டின் பெருக்கற்பலனாகும். ஒரு உருளயின் கனவளவு, அதன் அடிப்பக்கப் பரப்பளவு மற்றும் உயரத்தின் பெருக்கற்பலனாகும். சரிவகம், அடிக்கண்டம் போன்ற சில வடிவங்களில் இணையான இரு அடிப்பகுதிகள் இருக்கும். அவையிரண்டுமே கணக்கிடலில் பயன்படுத்தப்படும்.

## நீட்டிக்கப்பட்ட அடிப்பக்கங்கள்

ஒரு முக்கோணத்தின் *நீட்டிக்கப்பட்ட அடிப்பக்கம்*) என்பது அம்முக்கோணத்தின் அடிப்பக்கத்தை உள்ளடக்கிய ஒரு கோடாகும். விரிகோண முக்கோணங்களில் நீட்டிக்கப்பட்ட அடிப்பக்கங்கள் முக்கியமானவை. ஒரு விரிகோண முக்கோணத்தின் குறுங்கோண உச்சியிலிருந்து வரையப்படும் குத்துக்கோடானது அம்முகோணத்திற்கு வெளியே அமைந்து குறுங்கோண உச்சிக்கு எதிர்ப்பக்கத்தின் நீட்டிப்புக்கோட்டைச் சந்திக்கும்.

## மேற்கோள்கள்
டிஸ்கவரி தமிழ்

**டிஸ்கவரி தமிழ்** அல்லது **டி தமிழ்** என்பது டிஸ்கவரி நெட்வொர்க்கு ஆசியா பசிபிக் நிறுவனத்திற்கு சொந்தமான தமிழ் மொழி டிஸ்கவரி தொலைக்காட்சி அலைவரிசை சேவை ஆகும். இந்த அலைவரிசை ஆகஸ்டு 11, 2011 ஆம் ஆண்டு முதல் சென்னையை தலைமயிடமாகக் கொண்டு இயங்கி வருகின்றது.

இந்த அலைவரிசையில் டிஸ்கவரி தொலைக்காட்சி நிகழ்ச்சிகளின் தமிழ் பதிப்பு மற்றும் உள்நாட்டு தயாரிப்பு நிகழ்ச்சிகளுடன் சிங்கப்பூரில் ஒளிபரப்பாகும் தமிழ் மொழி அலைவரிசையான வசந்தம் தொலைக்காட்சியின் நிகழ்ச்சிகளையும் மறு ஒளிபரப்பு செய்கிறது. இது தமிழகத்தில் 10 மில்லியன் வீடுகளுக்கு சேவை வழங்கி வருகிறது என்பது குறிப்பிடத்தக்கது.

## மேற்கோள்கள்

பகுப்பு:2011 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
பகுப்பு:தொலைக்காட்சி நிலையங்கள் சென்னை
பகுப்பு:தமிழ்த் தொலைக்காட்சிச் சேவைகள்
டிஸ்கவரி தொலைக்காட்சி (இந்தியா)

**டிஸ்கவரி தொலைக்காட்சி இந்தியா** என்பது டிஸ்கவரி நெட்வொர்க்கு ஆசியா பசிபிக் நிறுவனத்திற்கு சொந்தமான டிஸ்கவரி தொலைக்காட்சி அலைவரிசையின் இந்திய பதிப்பாகும். இந்த அலைவரிசை ஆகஸ்ட் 15, 1995 அன்று இந்தியாவில் ஆரம்பிக்கப்பட்டு, மார்ச்சு 5, 2010 ஆம் ஆண்டு முதல் தனது உயர் வரையறு தொலைக்காட்சியை அறிமுகப்படுத்தி தமிழ், தெலுங்கு, ஆங்கிலம், மலையாளம், இந்தி,  மராத்தி, கன்னடம் மற்றும் வங்காளம் போன்ற மொழிகளில் தனது சேவையை வழங்கி வருகின்றது. இந்த அலைவரிசைக்கு என்று டிஸ்கவரி பிளசு என்ற ஒரு ஓடிடி சேவையை அறிமுகப்படுத்தியுள்ளது.

இந்த அலைவரிசை ஆகஸ்டு 11, 2011 ஆம் ஆண்டு முதல் சென்னையை தலைமயிடமாகக் கொண்டு தமிழ் மொழிக்கு டிஸ்கவரி தமிழ் என்ற ஒரு தனி தொலைக்காட்சியை கொண்டுள்ளது.

## மேற்கோள்கள்

பகுப்பு:1995 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
பகுப்பு:மும்பையில் உள்ள தொலைக்காட்சி நிலையங்கள்
பகுப்பு:தமிழ்த் தொலைக்காட்சிச் சேவைகள்
பகுப்பு:இந்தியத் தொலைக்காட்சி நிறுவனங்கள்
பகுப்பு:கன்னடத் தொலைக்காட்சி அலைவரிசைகள் 
பகுப்பு:வங்காள மொழி தொலைக்காட்சி அலைவரிசைகள்
பகுப்பு:மலையாள மொழி தொலைக்காட்சி அலைவரிசைகள்
பகுப்பு:தெலுங்கு மொழி தொலைக்காட்சி அலைவரிசைகள்
பகுப்பு:இந்தி மொழி தொலைக்காட்சி அலைவரிசைகள்
பகுப்பு:மராத்திய மொழி தொலைக்காட்சி அலைவரிசைகள்
பகுப்பு:இந்தியாவில் ஆங்கில மொழி தொலைக்காட்சி அலைவரிசைகள்
நாகாலாந்து மருத்துவக் கல்லூரி

**நாகாலாந்து மருத்துவக்** **கல்லூரி** (*Nagaland Medical College*) என்பது தற்போது நாகாலாந்தின் கோகிமாவில் உள்ள ப்ரீபாகியில் கட்டப்பட்டு வரும் மருத்துவக் கல்லூரி ஆகும். இது இந்திய மாநிலமான நாகாலாந்தின் முதல் மருத்துவக் கல்லூரியாகும். மேலும் இந்தக் கல்லூரியில் மாணவர் சேர்க்கை 2021கல்வியாண்டு முதல் தொடங்கும் என்று எதிர்பார்க்கப்படுகிறது.

## வரலாறு
நாகாலாந்து மருத்துவக் கல்லூரிக்கான அடிக்கல் 2014-ல் நாகாலாந்து முதலமைச்சர் நைபியு ரியோவால் நாட்டப்பட்டது. இக்கல்லூரி கட்ட அனுமதிக்கப்பட்ட தொகை 2015-ல் வழங்கப்பட்ட போதிலும் நிலப்பிரச்சினை காரணமாகக் குறித்த காலத்தில் கட்டுமானம் தொடங்காததால் கல்லூரி செயல்பாடு தாமதப்படுகிறது. தற்பொழுது கட்டுமானப் பணிகள் முடிவடைந்துள்ள நிலையில் மாணவர் சேர்க்கை நடைபெறும் எனத் தெரிகின்றது.

## மேற்கோள்கள்

பகுப்பு:மருத்துவக் கல்லூரிகள்
கே. எல். சிஷி

**கே. எல். சிஷி** (*K. L. Chishi*) என்பவர் இந்தியத் தேசிய காங்கிரசினைச் சார்ந்த இந்திய அரசியல்வாதி ஆவார் . இவர் இந்திய மாநிலமான நாகாலாந்தில் அரசியல் கட்சியான தேசியவாத ஜனநாயக இயக்கத்தின் நிறுவனர் தலைவராக இருந்தார். இவர் 1990-ல் நாகாலாந்தின் முதலமைச்சர்களாக 28 நாட்கள் பணியாற்றினார். பின்னர் இவர் பதவி விலகினார். இவர் ஜனவரி 2018-ல் பாரதிய ஜனதா கட்சியில் சேருவதற்காக இந்திய தேசிய காங்கிரசை விட்டு வெளியேறினார். பின்னர் மார்ச் 14, 2019 அன்று இந்தியத் தேசிய காங்கிரசில் மீண்டும் இணைந்தார்.

## மேற்கோள்கள்

பகுப்பு:1944 பிறப்புகள்
பகுப்பு:நாகாலாந்து முதலமைச்சர்கள்
பகுப்பு:இறந்த ஆண்டு குறிப்பிடப்படவில்லை
வமுசோ பெசாவோ

**வமுசோ பெசாவோ** (*Vamuzo Phesao*) என்பவர் இந்திய அரசியல்வாதி ஆவார் . இவர் 1990ல் நாகாலாந்து முதல்வராகப் பதவியேற்றார். இவரது அரசு பதவி நீக்கம் செய்யப்பட்டு 1992-ல் குடியரசுத் தலைவர் ஆட்சிஅமல்படுத்தப் பட்டது.

## மேற்கோள்கள்

 
பகுப்பு:2000 இறப்புகள்
பகுப்பு:1938 பிறப்புகள்
பகுப்பு:நாகாலாந்து முதலமைச்சர்கள்
எத்தில்பென்சீன் ஐதரோபெராக்சைடு

**எத்தில்பென்சீன் ஐதரோபெராக்சைடு** (*Ethylbenzene hydroperoxide*) C6H5CH(O2H)CH3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். நிறமற்ற நீர்மமாகக் காணப்படும் இது ஒரு பொதுவான ஐதரோபெராக்சைடு சேர்மமாக கருதப்படுகிறது. கரிமத் தொகுப்பு வினைகளில் ஓரு ஆக்சிகரனியாக இது பயன்படுத்தப்படுகிறது. சமசீரற்ற கட்டமைப்பு கொண்ட இச்சேர்மம் முவிணைய-பியூட்டைல் ஐதரோபெராக்சைடுடனும் கியூமினைதரோபெராக்சைடுடனும் சேர்ந்து வர்த்தக முக்கியத்துவம் பெறுகிறது 

எத்தில்பென்சீன் உடன் ஆக்சிசன் நேரடியாக தன்னாக்சிசனேற்ற வினைக்கு உட்படும்போது எத்தில்பென்சீன் ஐதரோபெராக்சைடு உருவாகிறது.

## மேற்கோள்கள்


பகுப்பு:பென்சீன் வழிப்பொருட்கள்
பகுப்பு:ஆக்சிசனேற்றிகள்
பகுப்பு:ஐதரோபெராக்சைடுகள்
நாகாலாந்து பல்கலைக்கழகம்

**நாகாலாந்து பல்கலைக்கழகம்** (*Nagaland University*) என்பது 1989ஆம் ஆண்டு இந்திய அரசாங்கத்தால் நாடாளுமன்ற சட்டத்தின் மூலம் நாகாலாந்து மாநிலத்தில் நிறுவப்பட்ட மத்திய பல்கலைக்கழகம் ஆகும். இது நகர் லுமாமியில் சுன்கெமோடாவில் தலைமையகத்தினையும் இரு நிரந்தர வளாகங்களை கோகிமா (மெரிமா) மற்றும் மெட்சிபெமாவில் கொண்டுள்ளது . மேலும் திமாப்பூரில் தற்காலிக வளாகம் ஒன்றும் உள்ளது, இந்த தற்காலிக வளாகத்தில் தொழில்நுட்ப இளநிலை படிப்பிற்கான வகுப்புகள் நடைபெறுகின்றன. இப்பல்கலைக்கழத்தில் 68 கல்லூரிகள் இணையப்பெற்றுள்ளன. இவற்றில் சுமார் 24,000 மாணவர்கள்  படிக்கின்றனர்.

## அமைப்பு மற்றும் நிர்வாகம்

### மேலாண்மை கல்வி
இப்பல்கலைக்கழகம் முதுநிலை வணிக நிர்வாகவியல் (எம்.பி.ஏ.) மேலாண்மைப் பட்டத்தை வழங்குகிறது.  மேலாண்மைத் துறையானது மேலாண்மை பள்ளி என அறியப்படுகிறது. இது நாகாலாந்தின் கோகிமாவில் (நு கோஹிமா வளாகம்) அமைந்துள்ளது. இத்துறையில் மேலாண்மை ஆய்வு 29 அக்டோபர் 2007-ல் தொடங்கப்பட்டது, மேலும் முதுநிலை மேலாண்மை மாணவர் சேர்க்கை 2008 கல்வியாண்டு முதல் நடைபெற்றுவருகறது.

எம்பிஏ பாடத்திற்கான மாணவர் சேர்க்கை, தேசிய அளவிலான நுழைவுத் தேர்வான மேட் மதிப்பெண் அடிப்படையில் நடைபெறுகிறது.

### பொறியியல் தொழில்நுட்பம்
நாகாலாந்து பல்கலைக்கழகத்தின் பொறியியல் மற்றும் தொழில்நுட்பப் பள்ளி 2007-ல் நிறுவப்பட்டது. கோகிமாவில் உள்ள மெரிமா வளாகத்தில் இப்பள்ளி செயல்படுகிறது.

இது நாகாலாந்து மாநிலத்தின் முதல் பொறியியல் பள்ளி மற்றும் அதிநவீன உள்கட்டமைப்பைக் கொண்டதாகும்.

இங்கு 4 ஆண்டுகள் (8 பருவம்) இளநிலை தொழில்நுட்ப வழங்கப்படுகிறது. இவை:

* வேளாண் பொறியியல் மற்றும் தொழில்நுட்பம்
* உயிரி தொழில்நுட்பவியல்
* கணினி அறிவியல் & பொறியியல்
* மின்னணுவியல் & தொலைத்தொடர்பு பொறியியல்
* தகவல் தொழில்நுட்பம்

### தரவரிசை

இந்தியாவில் உள்ள பல்கலைக்கழகங்களுக்கான 2021ஆம் ஆண்டு தேசிய கல்வி நிறுவனங்களுக்கான தர வரிசையில் இப்பல்கலைக்கழகம் 101-150 தொகுதியில் இடம் பெற்றுள்ளது.

## மாணவர் வாழ்க்கை

### மாணவர் அமைப்பு
நாகாலாந்து பல்கலைக்கழகத்தில் மாணவர் நலனுக்காக நான்கு மாணவர் அமைப்புகள் உள்ளன.இவை  நாகாலாந்து பல்கலைக்கழக மாணவர் சங்கம், லுமாமி வளாகம், முதுகலை மாணவர் சங்கம், மெரிமா வளாகம், முதுகலை மாணவர் சங்கம், மற்றும் பொறியியல் மற்றும் தொழில்நுட்ப மாணவர் சங்கம் ஆகும்.

ஒவ்வொரு ஆண்டும் இந்த மாணவர் அமைப்பிற்குத் தேர்தல் நடத்தப்படுகிறது. மாணவர்களின் செயல்பாடுகளில் புது மாணவர்கள் தினம், சமூக விருந்து, விளையாட்டு வாரம், கலாச்சார நடவடிக்கைகள், இலக்கிய வாரங்கள், இசை இரவுகள், திருவிழாக்கள், விவாதங்கள் போன்றவை அடங்கும். மாணவர்களின் பிரச்சனைகள் மற்றும் நாகாலாந்து பல்கலைக்கழகம் தொடர்பான பிரச்சனைகளைத் தீவிரமாக இந்த அமைப்புகள் எடுத்துக்கொண்டு தீர்வுகாண முயல்கிறது.

### கலாச்சார விழாக்கள்
பொறியியல் மற்றும் தொழில்நுட்பப் பள்ளி ஆண்டுதோறும் மேலாண்மை விழாவை நடத்துகிறது. இது *டெக் ஆரா* என்று அழைக்கப்படுகிறது. நாகாலாந்து பல்கலைக்கழக விழாவும் ஆண்டுதோறும் நடத்தப்படுகிறது.

## மேற்கோள்கள்


## வெளி இணைப்புகள்

* 

பகுப்பு:இந்திய நடுவண் பல்கலைக்கழகங்கள்
பகுப்பு:சுன்னெபோட்டோ மாவட்டம்
பகுப்பு:Coordinates on Wikidata
பகுப்பு:நாகாலாந்தில் உள்ள பல்கலைக்கழகங்களும் கல்லூரிகளும்